钦定古今图书集成/方舆汇编/职方典/第1269卷 > 《辰阳新建参天宝塔记》陈性学
## 钦定古今图书集成/方舆汇编/职方典/第1269卷 > 《辰阳新建参天宝塔记》陈性学

《职方氏》载楚分埜翼轸辰，跨大酉甲，五溪沅水包络，
居楚上游。天王二十一年，不佞奉简符分藩湖北，得
从所部纵观山河形胜，袤亘盘错，灵爽秀发，若列眉
然。惟东北江流泄处，峰峦蹲伏，无峻耸状。徘徊久之，
叹曰：“是地负艮抱坎，上合天市之垣，一方特秀也。稍
增而高，不惟民益加殷，更属荐名者大利独柰何？山”
诎水盈，孰能操造化权而挽之乎？亡何，乡宪副芝阳
张公首倡，士大夫与其父老相率以建塔，请曰：“吾郡
自设学以来，业进士、掇巍科者不乏人，顷岁寥寥矣。
往形家谓和尚洲起江心，为郡水口，宜建浮图于上，
可当奇峰，舒葱郁气。顾费大力艰，旋议旋罢。”明公下
车临政，如丝棼然，而以其暇，询俗察“谣，救偏补敝，建
长利以惠境内。岂造物者阙其灵秀，有待而兴与？”余
闻言，不啻发之自吾吻也。遂泛舟以往，敳地度基，敛
材程物，首发俸金，为之助辰，频瘠于岁。是秋在在有
登，乐输者日益普。郡邑诸司箕而致之，以佐役岿然
大刹，于兹托始。计费一千六百馀金。自此以进九级，
累累次第而举，大势跂如檐阿，翚如廉隅，棘如八窗，
旷如遵洞。循石梯，跻九级，凌驾峥嵘，直与翼轸相接，
因名曰“参天宝塔。”郡人士拏螭踞赑，立石纪不朽，则
谓允臧之创，在余不佞也，以记为请。余谛观古人建
邦立邑，相土瀍涧东西，升虚望楚，《诗》《书》所称，可镜览
焉。乃谈冯翼孝德，人文辈出，为邦家光，必以归诸丰
𦬊之培、山水之有关人国也讵眇少哉！是塔摩苍穹，
接台斗，参辰位，排天阊，罗八荒万象目匝而趾蹑之。
第令气数龢会，人才长养，历华陟膴，巍巍之功，参天
而赞化于国家文治之隆，庶有补乎！因为之铭曰：有
矗者阜，中流亘峙；源发酉天，委腾㵲濞；列嶂排青，诎
其艮位。佥谋聿兴，培兹灵秘；伐石碆擎，程彟周备。工
者子来，北刹斯萃。江底盘根，层空屹翠。𫖯瞰仰窥云
汉，为丽神符。考祯，地轴潜契。民恬以熙，士蔚而叡。伊
谁埒耶？补天之勚。我纪其成，永贻来裔。